צ'ילדרנס מרסי פארק

צ'ילדרנס מרסי פארק (באנגלית: Children's Mercy Park) הוא אצטדיון כדורגל בעיר קנזס סיטי שבקנזס, המשמש כאצטדיון הבית של ספורטינג קנזס סיטי מליגת ה-MLS. האצטדיון נפתח במהלך עונת 2011 של ה-MLS, ב-9 ביוני 2011 במשחק נגד שיקגו פייר. האצטדיון מכיל 18,467 מושבים, ויכול להתרחב ל-25,000 להופעות. ברוב המשחקים של ספורטינג קנזס סיטי תפוסת האצטדיון עומדת על כ-21,000 צופים בשל מצבי אצטדיון שונים. צ'ילדרנס מרסי פארק הוא האצטדיון הביתי השלישי של ספורטינג קנזס סיטי, שבתחילה הייתה ידועה בשם קנזס סיטי ויזרדס. הקבוצה שיחקה באצטדיון ארוהד משנת 1996 ועד 2007 ובקומיוניטי אמריקה בולפארק משנת 2008 ועד 2010. בשנת 2013 אירח האצטדיון את משחק האולסטאר של ה-MLS, נבחרת ארצות הברית בכדורגל, ואת משחק גביע ה-MLS, והוא האצטדיון היחיד שאירח את שלושתם באותה השנה.

היסטוריה
תכנון ראשוני
במקור, "ספורטינג קלאב", קבוצת הבעלות של המועדון, תכננה לעבור לדרום-מזרח קנזס סיטי שבמיזורי, על אדמות עליהן שכן בעבר "קניון בניסטר". תוכנית הפיתוח מחדש, שנקראה "השבילים" (The Trails), הועברה במועצת העיר ב-13 בדצמבר 2007. חבילת התמריצים הכלכליים, החזר מס בסך 30 מיליון דולר, הועברה ב-21 בנובמבר 2008.

האתר המתוכנן של האצטדיון נהרס כדי להכין את האתר לתשתיות ולבנייה. האצטדיון תוכנן להיפתח בשנת 2011 עם קיבולת של 18,500 מושבים. עם זאת, הנפילה בעקבות המשבר הפיננסי בין השנים 2008–2009 הציבה את הפרויקט לרעה, ומפתח האצטדיון ביקש בסופו של דבר להעביר את הפרויקט החדש בסמוך למרכז הקניות "Village West" בקנזס סיטי שבקנזס, בסמוך ל"קנזס ספידוואיי" (מסלול מרוץ) ול"קומיוניטי אמריקה בולפארק" (מגרש בייסבול). יזם מתחם "השבילים" רצה לקבל סמכות ללקיחת הלוואה נוספת מעיריית קנזס סיטי שבמיזורי, למימון בניית אצטדיון הכדורגל ומתחם הכדורגל החובבני המשויך אליו. עם זאת, העירייה לא הייתה מוכנה לספק את המימון הרצוי, מה שהוביל את היזם לחפש אתר חדש מעבר לקו מדינת מיזורי, בקנזס סיטי שבקנזס.

הבנייה
בספטמבר 2009, היזם ביקש מבכירי מחוז ויאנדוט ומדינת קנזס לקבל אישור להשתמש בהכנסות מתוספת המס המממן הקיים באזור "Village West" כדי לסייע במימון מתחם הכדורגל. ב-17 בדצמבר, נשיא ספורטינג קנזס סיטי, רוב היינמן סיפק עדכון על מצב האצטדיון שפורסם באתר הרשמי והבלוג הרשמי של הקבוצה, בו בעיקרון הציב את המיקום בקנזס סיטי שבקנזס כסופי, עד לחתימת ההסכמים הסופיים. ב-21 בדצמבר כלי הבנייה כבר היו מוכנים באתר והמתינו לטקס התחלת הבנייה. ב-19 בינואר אישרה מועצת מחוז ויאנדוט את איגרות החוב על מנת לסייע במימון האצטדיון, וב-20 בינואר, התרחש טקס התחלת הבנייה עם מנכ"ל ספורטינג, רוב היינמן, שהשתמש במכונות כבדות כדי להעביר עפר באתר הבנייה.

עונת הבכורה
משחק הפתיחה התרחש ב-9 ביוני 2011, כאשר ספורטינג שיחקה נגד שיקגו פייר וסיימה בתיקו ללא שערים לעיני קהל העולה על קיבולת האצטדיון של 19,925 צופים. השער הראשון באצטדיון נכבש כמה ימים לאחר מכן במהלך טורניר גביע הזהב 2011 כאשר דוויין דה רוסאריו כבש מבעיטת עונשין לזכות קנדה נגד פנמה. השער הראשון של ספורטינג קנזס סיטי נכבש על ידי סי. ג'יי. סאפונג בניצחון 1–0 על סן חוזה ארת'קווייקס, מה שהיה הניצחון הראשון של המועדון באצטדיון. ספורטינג סיימה את העונה הסדירה הראשונה שלה באצטדיון עם מאזן של 9 ניצחונות, 6 תיקו ו-2 הפסדים בלבד במשחקי הבית. ממוצע הצופים עמד על 17,810 למשחק, 96.4% מהקיבולת.

2012–הווה
ממוזער|ימין|הופעה של דייב מת'יו וטים ריינולדס במסגרת קונצרט "Farm Aid" ב"ספורטינג פארק" (שם האצטדיון בעבר) ב-13 באוגוסט 2011.
בעונה השנייה באצטדיון, ספורטינג קנזס סיטי עמד ממוצע צופים על 19,404 למשחק, 105% מתכולת האצטדיון. באותה שנה, ספורטינג הגיעה לפלייאוף, אך הפסידה ליוסטון דינמו בחצי גמר המחוז המזרחי, וזכתה בגביע ארצות הברית הפתוח לאחר שהביסה את סיאטל סאונדרס בגמר.

בשנת 2013 ספורטינג העלתה שוב את ממוצע הצופים שלה. עקב זכייתה בגביע ארצות הברית הפתוח בשנת 2012, ספורטינג העפילה לליגת האלופות של CONCACAF, ושיחקה משחקים גם במסגרת ה-MLS וגם במסגרת ליגת האלופות של CONCACAF. צ'ילדרנס מרסי פארק אירח גם משחק במוקדמות גביע העולם בין ארצות הברית לג'מייקה לעיני 18,467 צופים, בו ניצחה נבחרת ארצות הברית 2–0 את ג'מייקה, וכן את משחק האולסטאר של ה-MLS לשנת 2013 בין רומא ו"כוכבי ה-MLS" לעיני 21,175 צופים, ובו גברה רומא 3–1 על "כוכבי ה-MLS". ספורטינג קבעה שיא צופים של 21,650 בפלייאוף כאשר ניצחו את יוסטון דינמו 2–1 ועלתה לגמר גביע ה-MLS מול ריאל סולט לייק, ובו ספורטינג ניצחה בבעיטות עונשין, וזה היה הגמר השני רצוף שהתקיים באצטדיון (ביחד עם גמר הגביע שנה קודם לכן).

כמו כן בשנת 2013 הוכרז כי משחק אליפות הפוטבול של חטיבה II של ה-NCAA בשנים 2014 עד 2018 יתקיים בצ'ילדרנס מרסי פארק, לאחר שהתקיים באצטדיון העירוני ברלי בפלורנס שבאלבמה. עוד הוכרז כי גביע המכללה של ה-NCAA לשנת 2015 יתקיים בצ'ילדרנס מרסי פארק.

בשנת 2015 האצטדיון אירח את משחק הבכורה של קבוצת כדורגל הנשים קנזס סיטי נגד סקיי בלו מסגרת ליגת ה-NWSL. האצטדיון אירח גם שני משחקים של קנזס סיטי בשנת 2016, ושימש כאצטדיון המשני של הקבוצה.

האצטדיון הודיע בשנת 2016 כי הם מוסיפים "Skycam" (מצלמה התלויה מעל המגרש), כמו גם מצלמות רובוטיות מאחורי השערים ובגג האצטדיון.

במהלך משחק בליגת האלופות של CONCACAF נגד דפורטיבו טולוקה ב-21 בפברואר 2019, מעקה מתכת מעל המנהרה בפינה הדרומית-מערבית נשבר וגרם למספר אוהדים ליפול. חלוץ טולוקה, פליפה פארדו, נפצע עם שבר בבוהן בגלל המעקה.

משחקי כדורגל בינלאומיים
צ'ילדרנס מרסי פארק אירח את המשחק הבינלאומי הראשון שלו ביוני 2011 במסגרת גביע הזהב 2011. קנדה ופנמה סיימו בתיקו 1–1 במשחק הראשון, ואחריו הגיע המשחק הראשון של נבחרת ארצות הברית באצטדיון אי פעם, שהסתיים בניצחון 1–0 על גוואדלופ.

משחק כדורגל הנשים הראשון ששוחק באצטדיון התקיים בספטמבר 2011 כאשר נבחרת ארצות הברית בכדורגל נשים במשחקה הראשון לאחר גביע העולם בכדורגל נשים 2011, סיימה בתיקו 1–1 עם קנדה לעיני קהל של 16,191 צופים.

צ'ילדרנס מרסי פארק אירח את משחקי חצי הגמר והגמר בטורניר המוקדמות האולימפי של CONCACAF לשנת 2012.

משחקי גברים
תאריךקבוצה #1תוצאהקבוצה #2מסגרתצופים 14 ביוני 2011   קנדה  1–1   פנמה  גביע הזהב 2011  20,109  גוואדלופ  0–1   ארצות הברית31 במרץ 2012   אל סלוודור עד גיל 23  2–3 (הארכה)   הונדורס עד גיל 23  טורניר העפלה לאולימפיאדה 2012 של CONCACAF  16,101  מקסיקו עד גיל 23  3–1   קנדה עד גיל 23 2 באפריל 2012   הונדורס עד גיל 23  1–2   מקסיקו עד גיל 23  10,501 16 באוקטובר 2012   ארצות הברית  3–1   גואטמלה  מוקדמות מונדיאל 2014  16,947 11 באוקטובר 2013   ארצות הברית  2–0   ג'מייקה  מוקדמות מונדיאל 2014  18,467 13 ביולי 2015   האיטי  1–0   הונדורס  גביע הזהב 2015  18,467  ארצות הברית  1–1   פנמה1 באוקטובר 2015   פנמה עד גיל 23  1–1   קובה עד גיל 23טורניר העפלה לאולימפיאדה 2015 של CONCACAF  3,827  ארצות הברית עד גיל 23  3–1   קנדה עד גיל 23 3 באוקטובר 2015   קנדה עד גיל 23  3–1   פנמה עד גיל 23  3,755  קובה עד גיל 23  1–6   ארצות הברית עד גיל 23 28 במאי 2016   ארצות הברית  4–0   בוליביה  ידידות  8,89426 ביוני 2019   טרינידד וטובגו  1–1  גיאנה  גביע הזהב 2019  17,037  פנמה  0–1   ארצות הברית

משחקי נשים
תאריךקבוצה #1תוצאהקבוצה #2מסגרתצופים 17 בספטמבר 2011   ארצות הברית  1–1   קנדה  ידידות  16,191 15 באוקטובר 2014   גואטמלה  0–1   האיטי גביע הזהב של CONCACAF לנשים 2014  3,621  ארצות הברית  1–0   טרינידד וטובגו 16 באוקטובר 2014   קוסטה ריקה  1–0   מקסיקו  N/A  ג'מייקה  6–0   מרטיניק 22 ביולי 2016   ארצות הברית  4–0   קוסטה ריקה  משחק אימון לקראת אולימפיאדת ריו 2016  12,63526 ביולי 2018   ברזיל  1–3   אוסטרליה  טורניר האומות 2018  10,307  ארצות הברית  4–2   יפן 18,467

חסות שם האצטדיון
ב-8 במרץ 2011 הוכרז על שיתוף פעולה עם "קרן לייבסטורנג" של לאנס ארמסטרונג. במסגרת ההסכם, המועדון אמור לתרום חלק מהכנסותיו, לא פחות מ-7.5 מיליון דולר, לקרן במהלך שש שנים. ב-15 בינואר 2013, "קרן לייבסטורנג" וספורטינג קנזס סיטי הסכימו לסיים את הסכם החסות על שם האצטדיון.

ב-19 בנובמבר 2015 הוכרז על שיתוף פעולה בן עשר שנים עם "בית החולים צ'ילדרנס מרסי", ושינוי שמו של האצטדיון לשם "צ'ילדרנס מרסי פארק".

שיא צופים
משחק האולסטאר של ה-MLS לשנת 2013 שנערך ב-31 ביולי 2013 בין "כוכבי ה-MLS" ורומא, נקבע שיא צופים באצטדיון כשנכחו 21,175 צופים, כולל הכרטיסים ליציע העמידה בלבד. שבוע לאחר מכן, ספורטינג קבעה שיא צופים חדש בהפסד נגד ניו יורק רד בולס ב-3 באוגוסט עם 21,304 צופים באצטדיון. ב-23 בנובמבר 2013 שוב פעם שברה ספורטינג את השיא, והעמידה אותו על 21,650 צופים בניצחון בגמר המחוז המזרחי נגד יוסטון דינמו. שבועיים לאחר מכן ב-7 בדצמבר, הקבוצה השוותה את השיא שוב במשחק בו ניצחה בבעיטת עונשין את ריאל סולט לייק בגמר גביע ה-MLS לשנת 2013. ב-6 ביוני 2015 ספורטינג קבעה שיא צופים לעונה הסדירה עם 21,505 בניצחון 1–0 על סיאטל סאונדרס.

פרסים
האצטדיון זכה בפרסי "אצטדיון השנה" ו"פרס הקהילה" לשנת 2012 במסגרת "TheStadiumBusiness Awards 2012".

האצטדיון אחד מארבעת המועמדים הסופיים לזכייה בפרס "מתקן הספורט של השנה" במסגרת פרסי עסקי ספורט לשנת 2012 במסגרת אירוע "2012 Sports Business Awards" מטעם "Street & Smith's SportsBusiness Journal" ו"SportsBusiness Daily".

האצטדיון היה אחד משמונת המועמדים הסופיים לזכייה ב"פרס המתקן החדש" במסגרת "TheStadiumBusiness Awards 2012".

קישורים חיצוניים


 צ'ילדרנס מרסי פארק באתר StadiumDB.com

הערות שוליים

קטגוריה:אצטדיוני כדורגל בארצות הברית
קטגוריה:קנזס